# Dagsorden til den 133. ordinære generalforsamling i VGF

## Afholdes onsdag d. 18. november 2020 kl. 19.00 i klublokalet på Vejle Atletikstadion

### Dagsorden

1. Valg af dirigent
   1. Bestyrelsen foreslår Tove Kallesøe som dirigent. Ruth Larsen (tidligere formand) er blevet spurgt, men har meldt afbud til generalforsamlingen.   
      Der er ingen indvendinger til at Tove er foreslået og er derfor valgt som dirigent.
2. Besvarelse af spørgsmål til årsberetningen der på forhånd er lagt på VGFs hjemmeside
   1. Kommentarer fra formanden: Sæsonen startede godt ud, med lidt flere medlemmer end forrige sæson. Der nåede at blive afholdt én opvisning; SmugKig. Resten blev desværre aflyst grundet COVID19. Det samme gør sig gældende for sommerskole og sommertræning.

Stor ros til instruktører og hjælpeinstruktørerne der forsøgte at holde træningen vedlige med alternativ træning. F.eks. udeaktivitet, virtuel træning mv.   
Under nedlukning har bestyrelsen arbejdet på højtryk for at følge med i nye retningslinjer og krav i forbindelse med COVID19.   
Vi forsøger at trække Gym for Life og Gymnasternes dag til byen. Det er endnu uvist om disse kan afvikles med de restriktioner vi har på det pågældende tidspunkt.

* 1. Ingen kommentarer fra de fremmødte. Årsberetningen er derfor godkendt.

1. Besvarelse af spørgsmål til det reviderede regnskab, der på forhånd er lagt på VGFs hjemmeside
   1. Kommentarer til årsberetningen fra kasséren: Et overskud (175.000 kr), som vi ikke havde forventet grundet nedlukning.   
      Vi har søgt nogle fonde til redskaber som vi har fået bevilliget. Derudover har vi søgt om tilskud til tabt udgift i forbindelse med opvisning, som vi også har fået godkendt.   
      Kursusudgifter er lav, da mange kurser i foråret blev aflyst og vi har derfor fået betaling tilbage.

Trods aflysning af opvisning havde vi nået at bestille opvisningstøj til gymnaster, hvorfor vi stadig har en udgift til dette.

I Den Jyske Sparekasse har vi investeret 1,0 mio kr.   
Vi har haft en gæld til VGFs venner/støttefond. Denne er flyttet til vores egen kapital.

* 1. Der er overensstemmelse mellem aktiver og passiver.   
     Kommentarer til budget: der er budgeteret med et underskud på 40.000 kr.   
     Vi håber vi får en indtægt på 700.000 kr. for kontingent. Dette er svært at sige grundet COVID19.
  2. Ingen kommentarer eller spørgsmål til regnskabet eller budgettet, hvorfor det er godkendt.

1. Indkomne forslag
   1. Se forslag til ændringer på næste side
   2. Der er kommet et yderligere forslag, som bestyrelsen ikke har nået at behandle, men det tages med til efterretning og bestyrelsen undersøger nærmere.
2. Valg af formand
   1. Annemarie Gotfredsen – villig til genvalg
      1. Valgt
3. Valg af bestyrelsesmedlemmer
   1. Jane Jensen – villig til genvalg
      1. Valgt
   2. Kirsten Mikkelsen – villig til genvalg
      1. Valgt
   3. Nikolaj Breum Bech – ikke villig til genvalg
      1. Ikke valgt
   4. Christian Junge er trådt ud af bestyrelsen
      1. Ikke valgt
   5. Rasmus Dalstrup – villig til valg – tilføjelse ift. den udsendte dagsorden, da han melder sig til generalforsamlingen
      1. Valgt
4. Valg af 2 suppleanter
   1. Jette Hesthaven – villig til valg som bestyrelsesmedlem
      1. Valgt som bestyrelsesmedlem
   2. Malthe Koch Hansen – ikke villig til valg – ændring ift. den udsendte dagsorden
      1. Ikke valgt
   3. Ingen suppleanter er valgt. Bestyrelsen har fået lov til selv at finde to suppleanter efter generalforsamlingen.
5. Valg af 2 revisorer
   1. Dorthe Nielsen – villig til genvalg
      1. Valgt
   2. Kurt Christensen – villig til genvalg
      1. Valgt
6. Valg af 1 revisorsuppleant
   1. Christian Junge – ikke villig til genvalg
      1. Ikke valgt
   2. Ingen revisorsuppleant er valgt. Bestyrelsen har fået lov til selv at finde to suppleanter efter generalforsamlingen.
7. Eventuelt
   1. Præsentation af Rasmus Dalstrup, nyt bestyrelsesmedlem.
   2. Formanden takker for det gode arbejde til de medlemmer der træder ud af bestyrelsen.
   3. Grundet de nye GDPR-regler vil jubilarer mv. udfases, da vi ikke længere må opbevare oplysninger på vores instruktører og gymnaster.

OBS. På grund af COVID-19 afvikles der i år IKKE banko.   
Det forventes at der bæres mundbind når man færdes i lokalet. Der vil være opstillede stole. Når man har sat sig på en plads, må mundbindet tages af.

Årsberetning og regnskab er tilgængelig på hjemmesiden senest en uge før generalforsamlingen.

Bestyrelsen foreslår følgende ændringer til Love for Vejle Gymnastik-Forening stiftet den 16. september 1888:

§5

Bestyrelsen består af 1 formand og 6 bestyrelsesmedlemmer. Bestyrelsen konstituerer sig selv med undtagelse af formanden og kassereren, der vælges på generalforsamlingen.

Formanden vælges hvert år, mens de øvrige bestyrelsesmedlemmer vælges hvert andet år med halvdelen hvert år. Bestyrelsen kan efter behov nedsætte hjælpeudvalg til brug for bestyrelsen.

Forslag:

Bestyrelsen består af 7 bestyrelsesmedlemmer. Bestyrelsen konstituerer sig selv med formanden og kasserer.

Bestyrelsesmedlemmerne vælges hvert andet år med halvdelen hvert år. Bestyrelsen kan efter behov nedsætte hjælpeudvalg til brug for bestyrelsen.

Ændringen er godkendt og vedtaget

§6

Bestyrelsen repræsenterer foreningen og administrerer dennes indtægter og formue.

Bestyrelsesmøder sammenkaldes af formanden, og denne er pligtig til at indkalde til sådanne, når mindst 4 bestyrelsesmedlemmer forlanger det.

Bestyrelsen er beslutningsdygtig, når mindst 4 medlemmer er til stede. I tilfælde af stemmelighed gør formandens stemme udslaget, og når han er fraværende næstformandens.

Forslag:

Bestyrelsen repræsenterer foreningen og administrerer dennes indtægter og formue.

Bestyrelsesmøder sammenkaldes af formanden, og denne er pligtig til at indkalde til sådanne, når mindst 4 bestyrelsesmedlemmer forlanger det.

Bestyrelsen er beslutningsdygtig, når mindst 4 medlemmer er til stede. I tilfælde af stemmelighed gør formandens stemme udslaget, i dennes fravær næstformandens.

Ændringen er godkendt og vedtaget

§7

Sekretæren udfører foreningens skriftlige arbejde, herunder referater såvel ved bestyrelsesmøder som ved generalforsamlinger. Kassereren fører regnskab og medlemmerne er registreret online til brug ved opkrævning af kontingenter.

Materialeforvalteren, der vælges af bestyrelsen, fører en fuldstændig liste over foreningens redskaber og inventar.

Forslag:

Sekretæren udfører foreningens skriftlige arbejde, herunder referater såvel ved bestyrelsesmøder som ved generalforsamlinger. Kassereren fører regnskab og medlemmerne er registreret online til brug ved opkrævning af kontingenter.

Materialeforvalteren, der vælges af bestyrelsen, fører så vidt muligt en fuldstændig liste over foreningens redskaber og inventar.

Ændringen er godkendt og vedtaget

§ 8

Foreningens regnskabsår regnes fra 1. juli - 30. juni.

Kassereren tilstiller revisorerne det årlige regnskab senest 8 dage før generalforsamlingen, hvorefter revisorerne senest 2 dage før generalforsamlingen afleverer det reviderede regnskab til formanden med eventuelle bemærkninger.

Revisorerne har til enhver tid adgang til at efterse regnskab og kassebeholdning.

Forslag:

Foreningens regnskabsår regnes fra 1. juli - 30. juni.

Kassereren tilstiller revisorerne det årlige regnskab senest 21 dage før generalforsamlingen, hvorefter revisorerne senest 14 dage før generalforsamlingen afleverer det reviderede regnskab til formanden med eventuelle bemærkninger.

Revisorerne har til enhver tid adgang til at efterse regnskab og kassebeholdning.

Ændringen er godkendt og vedtaget

§10

Generalforsamlingen er foreningens højeste myndighed.

Den afholdes én gang årligt, inden 1. december, ved bekendtgørelse på foreningens hjemmeside www.vejlegf.dk med 14 dages varsel.

Forslag:

Generalforsamlingen er foreningens højeste myndighed.

Den afholdes én gang årligt, inden 1. december, ved bekendtgørelse på foreningens hjemmeside www.vejlegf.dk med 14 dages varsel. Dagsorden, beretning og regnskab bekendtgøres ligeledes på foreningens hjemmeside senest en uge før generalforsamlingen.

Ændringen er godkendt og vedtaget

§11

Ved den ordinære generalforsamling er dagsordenen:

1. Valg af dirigent,

2. Formanden aflægger beretning.

3. Kassereren fremlægger det reviderede regnskab.

4. Indkomne forslag.

5. Valg af formand.

6. Valg af 3 bestyrelsesmedlemmer (kassereren i lige år).

7. Valg af 2 suppleanter.

8. Valg af 2 revisorer.

9. Valg af 1 revisorsuppleant.

10. Eventuelt.

Stemmeret har kun aktive og passive medlemmer, der er fyldt 15 år, og som har betalt kontingent.

Forslag:

Ved den ordinære generalforsamling er dagsordenen:

1. Valg af dirigent,

2. Godkendelse af formandens beretning.

3. Godkendelse af det reviderede regnskab.

4. Indkomne forslag.

5. Valg af bestyrelsesmedlemmer.

6. Valg af 2 revisorer.

7. Valg af 1 revisorsuppleant.

8. Eventuelt.

Stemmeret har kun aktive og passive medlemmer, der er fyldt 15 år, og som har betalt kontingent.

Ændringen er godkendt og vedtaget

§14

Underskrives, hvis ændringer forekommer.